b'\n_START_ARTICLE_\nKam\xc4\x97ja (kinas)\n_START_PARAGRAPH_\nKam\xc4\x97ja (angl. cameo; cameo role; cameo appearance)\xc2\xa0\xe2\x80\x93 epizodinis \xc5\xbeinomo \xc5\xbemogaus (re\xc5\xbeisieriaus, aktoriaus, politiko, sportininko, dainininko ir pan.) pasirodymas epizodiniame vaidmenyje kino filme, teatro spektaklyje, kompiuteriniame \xc5\xbeaidime. Kartais jis vaidina pats save. Taip, pvz., Darius Kasparaitis trumpame epizode Rusijos filme \xe2\x80\x9eBrolis 2\xe2\x80\x9c suvaidino pats save._NEWLINE_Re\xc5\xbeisieriai kartais suvaidino savo filme epizodin\xc4\xaf vaidmen\xc4\xaf. Taip dar\xc4\x97 Kventinas Tarantinas, Leonidas Gaidajus, Eldaras Riazanovas, Georgijus Danelija, Tintas Brasas, Alfredas Hi\xc4\x8dkokas, \xc4\x8carlis \xc4\x8caplinas, Nikita Michalkovas ir kt._NEWLINE_Kartais animaciniuose filmuose panaudojamas \xc5\xa1ar\xc5\xbeuotas realaus asmens ar \xc5\xbeinomo kino herojaus vaizdinys._NEWLINE_1925\xc2\xa0m. tarybiniame filme \xe2\x80\x9e\xc5\xa0achmat\xc5\xb3 kar\xc5\xa1tin\xc4\x97\xe2\x80\x9c (\xd0\xa8\xd0\xb0\xd1\x85\xd0\xbc\xd0\xb0\xd1\x82\xd0\xbd\xd0\xb0\xd1\x8f \xd0\xb3\xd0\xbe\xd1\x80\xd1\x8f\xd1\x87\xd0\xba\xd0\xb0) save suvaidino Kubos didmeistris, pasaulio \xc5\xa1achmat\xc5\xb3 \xc4\x8dempionas Chos\xc4\x97 Raulis Kapablanka.'